*Likumprojekts*

**Grozījumi Nekustamā īpašuma valsts kadastra likumā**

Izdarīt Nekustamā īpašuma valsts kadastra likumā (Latvijas Republikas Saeimas un Ministru Kabineta Ziņotājs, 2006, 1. nr.; 2008, 7. nr.; 2009, 14. nr.; Latvijas Vēstnesis, 2009, 200. nr.; 2010, 106. nr.; 2012, 50. nr.; 2014, 228. nr.; 2016, 101., 230., 241. nr.) šādus grozījumus:

1. Papildināt 11. panta otro daļu ar 3. punktu šādā redakcijā:

"3) gadījumu, kad Kadastra informācijas sistēmā reģistrētās izmaiņas nekustamā īpašuma sastāvā par kadastra objekta sadalīšanu, apvienošanu vai dzīvojamās mājas sadali dzīvokļa īpašumos vēl nav ierakstītas zemesgrāmatā, un ierosināta kadastra objekta sadale vai apvienošana, kas atbilst zemesgrāmatā ierakstītajam nekustamā īpašuma sastāvam."

2. 24. pantā:

papildināt pirmo daļu ar 12. punktu šādā redakcijā:

"12) persona, kura lieto inženierbūvi un iesniedz inženierbūves datu deklarāciju, ja inženierbūvei nav reģistrēts īpašnieks vai tiesiskais valdītājs.

papildināt ceturto daļu ar otro teikumu šādā redakcijā:

"Personas iesniegumu kadastra datu aktualizācijai neiesniedz, ja tiek veikta zemes vienības vai zemes vienības daļas robežu izvērtēšana un atjaunošana."

3. Papildināt 57. pantu ar 1.2 punktu šādā redakcijā:

"12) šā likuma 24. panta ceturtajā daļā minētajā gadījumā attiecībā uz veikto zemes vienības vai zemes vienības daļas robežu izvērtēšanu un atjaunošanu zemes kadastrālais uzmērītājs iesniedz zemes kadastrālās uzmērīšanas dokumentus;".

4. Aizstāt 68. panta pirmajā daļā vārdu "divos" ar vārdu "četros".

5. Izteikt pārejas noteikumu 33. punktu šādā redakcijā:

"33. Šā likuma 69. panta trešo daļu sāk piemērot, izstrādājot kadastrālo vērtību bāzi 2020.–2023. gadam."

6. Aizstāt pārejas noteikumu 34. punktā skaitli "2018." ar skaitli "2020.".

7. Papildināt pārejas noteikumus ar 38., 39. un 40. punktu šādā redakcijā:

"38. 2017. gadā spēkā esošā kadastrālo vērtību bāze, kura apstiprināta 2014.gada 23.decembrī, piemērojama arī 2018. un 2019. gada kadastrālo vērtību aprēķinam. Ministru kabinets līdz 2017. gada 1. septembrim izdara grozījumus Ministru kabineta 2014. gada 23. decembra noteikumos Nr. 838 "Noteikumi par kadastrālo vērtību bāzi 2016. un 2017. gadam" un Ministru kabineta 2006. gada 18. aprīļa noteikumos Nr. 305 "Kadastrālās vērtēšanas noteikumi", kuros līdz brīdim, kamēr stājas spēkā jaunā kadastrālo vērtību bāze 2020.–2023. gadam, nosaka izņēmumus attiecībā uz atsevišķām kadastrālo vērtību zonām, atsevišķiem ēku tipiem, atsevišķām jaunajām ēkām, kā arī attiecībā uz telpu grupu lietošanas veidu un apgrūtinājumu piemērošanu."

39. Ministru kabinets līdz 2018. gada 30. martam izdara grozījumus normatīvos aktus, lai nodrošinātu datu saņemšanu kadastrā, kas būs nepieciešami kadastrālo vērtību bāzes izstrādei no 2020.gada atbilstoši uzlabotajai kadastrālās vērtēšanas metodikai.

40. Valsts zemes dienests līdz 2017. gada 1. jūlijam pieprasa un pašvaldības līdz 2017. gada 30. oktobrim sniedz informāciju par pirmreizējo ēkas ekspluatācijā pieņemšanas gadu ēkām, kuras pirmreizēji nodotas ekspluatācijā pēc 1995.gada 13.septembra un kurām Kadastra informācijas sistēmā nav norādīts ēkas ekspluatācijā pieņemšanas gads."

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs